Keskustelu:Maatalo

message: Sanan Maatalo sanakirjamerkityksestä on keskustelua täällä (voinee jatkaa tarvittaessa tässä).--Urjanhai 5. heinäkuuta 2009 kello 10.26 (EEST)
Tässä aiempi keskustelu sivulta Keskustelu käyttäjästä:Ulrika#Sanakirjan omistajalle: --M. Porcius Cato 5. heinäkuuta 2009 kello 19.55 (EEST)
Mikä on sanan maatalo merkitys suomen kielessä: maatilan asuinrakennus vai maatilan synonyymi?--Urjanhai 4. heinäkuuta 2009 kello 20.09 (EEST)
replies: text: Kielitoimiston sanakirjan mukaan molempia: "maalaistalo, maatila", ja näin sanoo omakin korva. --Ulrika 4. heinäkuuta 2009 kello 20.51 (EEST)
replies: text: :Noin ymmärrän itsekin, jolloin jatkokysymys kuuluu, tarkoittaako "maalaistalo" maatilan asuinrakennusta vai maatilan talouskeskusta, johon tulkitsisin kuuluvaksi myös pihan muut rakennukset? Eli miten sanakirja määrittelee "maalaistalon"?--Urjanhai 4. heinäkuuta 2009 kello 21.00 (EEST)
replies: text: ::Kielitoimiston sanakirjassa: "us. vars. maatilan asuinrakennuksesta t. -rakennuksista; talonpoikais-, maatalo". Kun rupeaa tulkitsemaan, menee jo kehäpäätelmäksi: Maalaistalo on maatalo joka on maalaistalo...:) --Ulrika 4. heinäkuuta 2009 kello 22.07 (EEST)
replies: text: :::Tuo "rakennuksista" tuntuisi kyllä tukevan omaa tulkintaani. Täytyypä nyt reflektoida noita hetki. --Urjanhai 5. heinäkuuta 2009 kello 10.23 (EEST)
replies: text: ::::Jos ajatellaan sanan perinteistä merkitystä, tarkoittaa maatalo käytännössä samaa asiaa kuin maatila. Kiinteistörekisterijaotuksessa tilat numeroidaan neliosaisesti: kunta:kylä:talo:tila. Näissä numeroinneissa "talo" merkitsee käytännössä jotain rekisterinumerointia käyttöön otettaessa ollutta kantatilaa, josta sitten lohkomalla on jaettu useampia tiloja. Näin ollen jossain kaava-alueella tilan numero voi olla muotoa 12:156, kun tiloja (eli käytännössä omakoti- ja rivitalotontteja) on jaettu samasta talosta satoja kappaleita. Toisaalta jonkin pitkään jakamattomana olleen maatilan talonumeron alla voi olla ainoastaan yksi kiinteistörekisteritila. --M. Porcius Cato 5. heinäkuuta 2009 kello 16.02 (EEST)
replies: text: :::::Tuossa merkityksessä muistelisin nähneeni käytettävän nimitystä Kantatalo (josta tosin Wikipediassa on hieman toisessa merkityksessä kirjoitettu artikkeli), mutta en vielä ole onnistunut uudestaan löytämään tämän "kantatalon" kiinteistöteknisen merkityksen lähdettä, vaikka varmaan olen jossain sen nähnyt  (minkä lisäksi nimitystä kantatalo saatetaan käyttää myös "kantatilan", eli siis kunkin lohkomisen päätilan synonyymina; mutta nämä lähteistämättömät mutut "pitäjäseurakuntineen" ym. ovat kyllä Wikipedian pahin vihollinen). Tai myös Talo siinä mielessä kuin se on lihavoitruna artikkelissa Maatila (eli Maakirjatalo). Kun taas maatalosta kallistuisin sille kannalle, että sanakirjan mukaan maatalo on maalaistalo tai maatila (kuten yllä lainattiin sanakirjaa), ja (edelleen sanakirjan mukaisesti) näistä maalaistalo on joko asuinrakennus tai -rakennukset (niin, siinähän olikin yhdysviiva). Jolloin edelleen suppea merkitys "pelkkä asuinrakennus" on puutteellisesti määritelty, koska sen ohella se voi tarkoittaa myös maatilaa. (Mutta tuon yhdysviivan takia tulkintani talouskeskuksesta tai rakennuksista ei saisi tukea, ellei sitten muissa sanakirjoissa olisi muita määrittelyjä, ja tiedä vaikka olisikin). Eli ei tämä oikein tuo juuri mitään lisää artikkeliin maatila.

text: :::::(Minkä lisäksi täytyy todeta, että maaseutu- ja maatalousaiheisissa artikkeleissa fi-wikissä lapsuuden kultamaan mutu-muistot kyllä kukoistavat: esim. "Kun lehmän maidontuotanto vanhuuden takia romahtaa, silloin lehmästä yleensä luovutaan ja se lähetetään teurastamolle." Vaikka lähteistä voidaan suoraan lukea, että lehmä lypsää vaikka seitsemäntoista vuotta (ja sittenkin maidontuotanto ehtynee pikemminkin vikisten kuin pamahtaen, sille pitäisi tosin vielä löytää lähde), ja että yleensä poiston syynä sitä aiemmin ovat esimerkiksi utaretulehdukset, tiinehtyvyysongelmat ja huono rakenne, joiden takia lehmien keski-ikä nykyään on noin viisi vuotta. Samoin kuin viljellään kirjakielissä yhteyksissä (tietosanakirja) esim. paikallisia murreilmaisuja, tiedostamatta että niitä on suomen eri alueilla kymmenittäin kustakin asiasta.)--Urjanhai 5. heinäkuuta 2009 kello 20.51 (EEST)
thread_title: Sanan sanakirjamerkitys